Zalakaros Város Önkormányzata Képviselőtestülete
/2019. (XII.13.) önkormányzati rendelete

a 2020. évi átmeneti gazdálkodásról
Zalakaros Város Képviselőtestülete az államháztartásról szóló 2011. évi CXCV. törvény 25.§ (1)-(3) bekezdésében foglaltak alapján Zalakaros Város Önkormányzatának 2020. évi átmeneti gazdálkodásáról az alábbi rendeletet alkotja: 

1.§

A Képviselőtestület felhatalmazza a polgármestert, hogy az Önkormányzat bevételeit a hatályos jogszabályi keretek között beszedje és kiadásait - külön eljárás nélkül - az előző évi kiadási előirányzatokon belül folytatólagosan teljesítse. 

2.§

(1) Az Önkormányzat felügyelete alá tartozó költségvetési intézmények és a saját hatáskörű önkormányzati működési feladatok 2020. évi finanszírozása az átmeneti gazdálkodás időszakában az előző évi módosított kiadási előirányzatokon belül, időarányosan történhet. 

(2) A Zalakarosi Turisztikai Egyesület támogatása az előző évi eredeti előirányzatának 75 %-áig, időarányosan történhet.
(3)  Karos-Park Kft az előző évi szolgáltatási szerződésében foglaltak alapján - időarányosan - nyújthatja be számláit.
(4) A Zalakaros és Térsége Sportegyesületnek 400.000 Ft, a Zalakaros Sportjáért Közhasznú Közalapítvány részére 600.000 Ft előlegezhető meg.
(5) A 2020. január 1-től esedékes bérintézkedések a költségvetési intézmények, a Közös Önkormányzati Hivatal és az önkormányzat dolgozóit érintően az átmeneti gazdálkodás időszakában végrehajthatók. 

3.§

Az átmeneti gazdálkodás időszakában 

(1) az önkormányzat 2019. évi költségvetésében szereplő beruházási, felújítási, rekonstrukciós feladatokra kifizetések a 2019. évre jóváhagyott előirányzatok maradványain belül teljesíthetők a már megkötött szerződések pénzügyi áthúzódásainak megfelelően. 

(2) a folyamatban lévő, több éves pénzügyi kihatással járó, pályázathoz kapcsolódó feladatok tárgyévi ütemére kifizetések a korábbi években vállalt kötelezettségnek megfelelően teljesíthetők. 
4.§

A Képviselő-testület felhatalmazza a polgármestert, hogy a korábban elhatározott, pénzügyi kihatással járó intézkedéseket a 2020. évi költségvetési rendelet megalkotása előtt megtegye, a kötelezettség vállalásokat aláírja a jóváhagyott pénzösszeg erejéig.
5.§
A Képviselő-testület felhatalmazza a polgármestert, hogy a folyamatos városüzemeltetési és eredményes közbeszerzési szerződéseket a 2020. évi költségvetési rendelet megalkotása előtt megkösse. 

6.§

A 2020. évi költségvetési rendeletbe az átmeneti gazdálkodás időszakában teljesített kiadásokat és beszedett bevételeket be kell illeszteni. 

7.§

Ez a rendelet 2020. január 1-jén lép hatályba, rendelkezéseit a 2020. évi költségvetési rendelet hatályba lépéséig lehet alkalmazni. 

Novák Ferenc






       Szabóné dr. Csányi Marianna
polgármester








 jegyző 

Kihirdetve: 2019. december 13.
Szabóné dr. Csányi Marianna
               jegyző

